ข้อบัญญัติองค์การบริหารส่วนตำบลบางนาเรื่องการกำจัดสิ่งปฏิกูลและมูลฝอยพ.ศ.๒๕๖๑ โดยที่เป็นการสมควรตราข้อบัญญัติองค์การบริหารส่วนตำบลบางนาว่าด้วยการจัดการสิ่งปฏิกูลและมูลฝอยในเขตองค์การบริหารส่วนตำบลบางนาอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหาร ส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลบางนาโดยความเห็นชอบของสภาองค์การบริหารส่วนตำบลบางนาและนายอำเภอมหาราชจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบางนา เรื่อง การกำจัดสิ่งปฏิกูลและมูลฝอย พ.ศ.๒๕๖๑ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลบางนาตั้งแต่วันถัดจากวันประกาศในราชกิจจานุเบกษาข้อ ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้สิ่งปฏิกูลหมายความว่า อุจจาระหรือปัสสาวะ และหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษเศษผ้า เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหาร เถ้า มูลสัตว์ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นและหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนอาคารหมายความว่า ตึก บ้าน เรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้เจ้าพนักงานท้องถิ่นหมายความว่า นายกองค์การบริหารส่วนตำบลบางนาเจ้าพนักงานสาธารณสุขหมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๕ การเก็บขนหรือกำจัดสิ่งปฏิกูลหรือมูลฝอยในเขตองค์การบริหารส่วนตำบลบางนาให้เป็นอำนาจหน้าที่ขององค์การบริหารส่วนตำบลบางนาในการดำเนินการตามวรรคหนึ่งองค์การบริหารส่วนตำบลบางนาอาจร่วมกับหน่วยงานของรัฐหรือราชการส่วนท้องถิ่นอื่นดำเนินการภายใต้ข้อตกลงร่วมกันก็ได้ในกรณีที่มีเหตุอันสมควรองค์การบริหารส่วนตำบลบางนาอาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลขององค์การบริหารส่วนตำบลบางนาหรืออาจอนุญาตให้บุคคลใดเป็นผู้ดำเนินกิจการรับทำการเก็บ ขนหรือกำจัดมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการก็ได้บทบัญญัติตามข้อนี้และข้อ ๒๐มิให้ใช้บังคับกับการจัดการของเสียอันตรายตามกฎหมายว่าด้วยโรงงานแต่ให้ผู้ดำเนินกิจการโรงงานที่มีของเสียอันตรายและผู้ดำเนินกิจการรับทำการเก็บขนหรือกำจัดของเสียอันตรายดังกล่าว แจ้งการดำเนินกิจการเป็นหนังสือต่อเจ้าพนักงานท้องถิ่นข้อ ๖ ผู้ใดประสงค์ขอรับบริการจัดเก็บสิ่งปฏิกูลและมูลฝอยให้ยื่นคำขอรับบริการจัดเก็บขยะมูลฝอยตามแบบแนบท้ายข้อบัญญัตินี้พร้อมเอกสารและหลักฐานต่าง ๆ ที่เกี่ยวข้อง ดังต่อไปนี้(๑)สำเนาบัตรประชาชน(๒)สำเนาทะเบียนบ้านข้อ ๗ ห้ามมิให้ผู้ใด ถ่าย เททิ้งหรือทำให้มีสิ่งปฏิกูลและมูลฝอยในที่หรือทางสาธารณะ เป็นต้นว่า ถนน ตรอก ซอยแม่น้ำ คลอง คู สระน้ำ บ่อน้ำเว้นแต่ในที่ซึ่งองค์การบริหารส่วนตำบลบางนาจัดตั้งไว้โดยเฉพาะข้อ ๘ ห้ามมิให้ผู้ใดนำสิ่งปฏิกูลไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ ๙ ห้ามมิให้ผู้ใด ถ่าย เททิ้งสิ่งปฏิกูลลงในที่รองรับมูลฝอยข้อ ๑๐ ห้ามมิให้ผู้ใดทำการขน ถ่าย เท คุ้ยเขี่ยหรือขุดมูลฝอยในที่รองรับ รถขน หรือสถานที่พักมูลฝอยใด ๆ ขององค์การบริหารส่วนตำบลบางนาเว้นแต่เป็นการกระทำของพนักงานหรือเจ้าหน้าที่ขององค์การบริหารส่วนตำบลบางนาข้อ ๑๑ เจ้าของหรือผู้ครอบครองอาคาร หรือสถานที่ใดๆ ต้องจัดให้มีที่รองรับสิ่งปฏิกูลและมูลฝอยในอาคาร หรือสถานที่นั้น ๆ ให้ถูกต้องตามสุขลักษณะอย่างเพียงพอและเหมาะสมตามที่เจ้าพนักงานท้องถิ่นโดยคำแนะนำของเจ้าพนักงานสาธารณสุขประกาศกำหนดข้อ ๑๒ ที่รองรับสิ่งปฏิกูลต้องเป็นภาชนะปิดมิดชิดไม่รั่วซึมและไม่มีกลิ่นเหม็นรั่วออกมาข้างนอกและที่รองรับมูลฝอยต้องไม่รั่วมีฝาปิดมิดชิดกันแมลงและสัตว์ได้ตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๑๓ เจ้าของหรือผู้ครอบครองอาคารหรือสถานที่ใดๆ ต้องรักษาบริเวณอาคารหรือสถานที่นั้นไม่ให้มีการถ่าย เทหรือทิ้งสิ่งปฏิกูลและมูลฝอยในประการที่ขัดต่อสุขลักษณะข้อ ๑๔ ห้ามมิให้เจ้าของหรือผู้ครอบครองอาคารหรือสถานที่ใดๆ ทำการกำจัดสิ่งปฏิกูลและมูลฝอยอันอาจทำให้เกิดมลภาวะที่เป็นพิษ เช่น ควันกลิ่นหรือแก๊ส เป็นต้น เว้นแต่จะได้กระทำโดยวิธีการที่ถูกสุขลักษณะหรือกระทำตามคำแนะนำของเจ้าพนักงานสาธารณสุขหรือเจ้าพนักงานท้องถิ่นข้อ ๑๕ เจ้าของหรือผู้ครอบครองอาคารสถานที่หรือบริเวณใดซึ่งอยู่นอกบริเวณเก็บ ขน สิ่งปฏิกูลและมูลฝอยตามข้อ ๑๓ต้องกำจัดสิ่งปฏิกูลและมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผา ฝัง หรือวิธีอื่นใดที่ไม่ขัดต่อสุขลักษณะข้อ ๑๖ เจ้าของหรือผู้ครอบครองอาคาร หรือสถานที่ใดๆ ไม่สามารถปฏิบัติตามข้อ ๑๑ และข้อ ๑๓ได้ต้องมาเขียนคำขอรับบริการจัดเก็บสิ่งปฏิกูลและมูลฝอย ณองค์การบริหารส่วนตำบลบางนาและให้องค์การบริหารส่วนตำบลบางนาดำเนินการจัดเก็บสิ่งปฏิกูลและมูลฝอยให้ถูกสุขลักษณะโดยเจ้าของหรือผู้ครอบครองอาคาร หรือสถานที่ใด ๆ เป็นผู้รับผิดชอบจ่ายค่าธรรมเนียมตามอัตราที่กำหนดไว้ท้ายข้อบัญญัตินี้ข้อ ๑๗ เจ้าของหรือผู้ครอบครองอาคาร หรือสถานที่ใดๆ ไม่มีความประสงค์ขอรับบริการจัดเก็บสิ่งปฏิกูลและมูลฝอยตามข้อ๑๖ ต้องกำจัดสิ่งปฏิกูลและมูลฝอยตามคำแนะนำของเจ้าพนักงานสาธารณสุขหรือเจ้าพนักงานท้องถิ่นโดยการเผา(ต้องแยกขยะก่อนเผา) ฝัง หรือวิธีอื่นใดที่ไม่ขัดต่อสุขลักษณะข้อ ๑๘ เจ้าของหรือผู้ครอบครองอาคาร หรือสถานที่ใดๆมีความประสงค์จะยกเลิกการรับบริการจัดเก็บสิ่งปฏิกูลและมูลฝอยต้องแจ้งให้องค์การบริหารส่วนตำบลบางนาทราบล่วงหน้าไม่น้อยกว่า๗ วันทำการข้อ ๑๙ ผู้ใดรับบริการจัดเก็บสิ่งปฏิกูลและมูลฝอยต้องจ่ายค่าธรรมเนียมทุกเดือนตามบัญชีอัตราค่าธรรมเนียมท้ายข้อบัญญัตินี้ข้อ ๒๐ ห้ามมิให้ผู้ใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับอนุญาตจากเจ้าพนักงานท้องถิ่นข้อ ๒๑ ผู้ใดประสงค์จะดำเนินการกิจการรับทำการเก็บขน หรือกำจัดสิ่งปฏิกูลและมูลฝอยโดยทำเป็นธุรกิจหรือโดยรับประโยชน์ตอบแทนด้วยการคิดค่าบริการ ให้ยื่นคำขอรับใบอนุญาตตามแบบ สม. ๑ต่อเจ้าพนักงานท้องถิ่นพร้อมกับหลักฐานต่าง ๆตามที่องค์การบริหารส่วนตำบลบางนากำหนดข้อ ๒๒ คุณสมบัติของผู้ขออนุญาตดำเนินกิจการรับทำการเก็บขนหรือกำจัดสิ่งปฏิกูลหรือมูลฝอยตลอดจนหลักเกณฑ์วิธีการและเงื่อนไขในการขอและการออกใบอนุญาตให้เป็นไปตามที่องค์การบริหารส่วนตำบลบางนากำหนดข้อ ๒๓ เมื่อเจ้าพนักงานท้องถิ่นรับคำขอรับใบอนุญาตให้ตรวจสอบความถูกต้องและความสมบูรณ์ของคำขอหากปรากฏว่าผู้ขออนุญาตปฏิบัติถูกต้องตามหลักเกณฑ์วิธีการและเงื่อนไขที่กำหนดไว้แล้วและเป็นกรณีที่เจ้าพนักงานท้องถิ่นเห็นสมควร ให้เจ้าพนักงานท้องถิ่นออกใบอนุญาตตามแบบสม. ๒ข้อ ๒๔ ผู้ได้รับอนุญาตต้องมารับใบอนุญาตพร้อมกับชำระค่าธรรมเนียมตามอัตราท้ายข้อบัญญัตินี้ภายในกำหนด๑๕ วันนับแต่วันที่ได้รับแจ้งจากเจ้าพนักงานท้องถิ่นหากมิได้มารับใบอนุญาตและชำระค่าธรรมเนียมภายในระยะเวลาที่กำหนดจะถือว่าสละสิทธิ์ข้อ ๒๕ ในการให้บริการตามใบอนุญาตผู้รับใบอนุญาตต้องทำสัญญาเป็นหนังสือกับผู้รับบริการทุกรายโดยสัญญาดังกล่าวอย่างน้อยต้องระบุถึงอัตราค่าบริการ ระยะเวลาในการให้บริการและความรับผิดชอบในกรณีผิดสัญญา โดยส่งสำเนาสัญญาและใบเสร็จรับเงินให้เจ้าพนักงานท้องถิ่นภายในกำหนด๓๐ วัน ก่อนวันเริ่มการให้บริการข้อ ๒๖ เมื่อผู้รับใบอนุญาตเลิกการให้บริการแก่ผู้รับบริการรายใดจะต้องทำเป็นหนังสือแจ้งพนักงานท้องถิ่นภายในกำหนด๓๐ วัน ก่อนวันที่ได้เริ่มการให้บริการตามสัญญาใหม่ข้อ ๒๗ ผู้รับใบอนุญาตต้องปฏิบัติดังนี้(๑)รักษาคุณสมบัติตามที่กำหนดไว้ในข้อ ๒๒ ตลอดเวลาที่ยังดำเนินกิจการตามใบอนุญาต(๒)ปฏิบัติตามรายละเอียดที่ได้ยื่นไว้ตามข้อ ๒๑(๓)ปฏิบัติการอื่นใดเกี่ยวด้วยสุขลักษณะความปลอดภัยและการรักษาคุณภาพสิ่งแวดล้อมตามคำแนะนำหรือคำสั่งเจ้าพนักงานสาธารณสุขและคำสั่งเจ้าพนักงานท้องถิ่น รวมทั้งระเบียบข้อบัญญัติและประกาศขององค์การบริหารส่วนตำบลบางนาข้อ ๒๘ เมื่อผู้รับใบอนุญาตประสงค์จะขอต่ออายุใบอนุญาตให้ยื่นคำขอต่อเจ้าพนักงานท้องถิ่น ตามแบบ สม. ๓ ก่อนใบอนุญาตสิ้นอายุเมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการได้จนกว่าเจ้าพนักงานท้องถิ่นสั่งไม่ต่ออายุใบอนุญาตหากมิได้ชำระค่าธรรมเนียมที่ค้างชำระข้อ ๒๙ ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตขององค์การบริหารส่วนตำบลบางนาข้อ ๓๐ เมื่อผู้รับใบอนุญาตไม่ประสงค์จะประกอบกิจการต่อไปหรือประสงค์จะแก้ไขรายการในใบอนุญาตให้ยื่นคำต่อเจ้าพนักงานท้องถิ่นตามแบบ สม. ๔ข้อ ๓๑ ในกรณีที่ใบอนุญาตสูญหาย ถูกทำลายหรือชำรุดในสาระสำคัญผู้รับใบอนุญาตจะต้องยื่นคำขอใบแทนใบอนุญาตต่อเจ้าพนักงานท้องถิ่นตามแบบสม. ๔ ภายใน ๑๕ วันนับแต่วันที่ได้ทราบถึงการสูญหาย ถูกทำลายหรือชำรุดในสาระสำคัญแล้วแต่กรณี ตามแบบที่กำหนดไว้ท้ายข้อบัญญัตินี้การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการ และเงื่อนไข ดังนี้(๑)ในกรณีที่ใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒)ในกรณีที่ใบอนุญาตถูกทำลาย หรือชำรุดในสาระที่สำคัญให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วย(๓)บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิม แล้วแต่กรณี และลงเล่มที่ เลขที่ ปีของใบแทนใบอนุญาตข้อ ๓๒ ผู้รับใบอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็นได้ง่าย ณสถานที่ประกอบกิจการตลอดเวลาที่ประกอบกิจการข้อ ๓๓ กรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามข้อบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้คราวหนึ่งไม่เกิน ๑๕ วันกรณีที่ปรากฏว่าผู้รับใบอนุญาตถูกสั่งพักใช้ใบอนุญาตตั้งแต่สองครั้งขึ้นไปและมีเหตุจะต้องถูกสั่งพักใช้ใบอนุญาตอีกเจ้าพนักงานท้องถิ่นมีอำนาจออกคำสั่งเพิกถอนใบอนุญาตได้ข้อ ๓๔ บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลบางนาข้อ ๓๕ ผู้ใดฝ่าฝืนข้อบัญญัตินี้ในข้อ ๑๖ต้องระวางโทษปรับไม่เกินหนึ่งพันบาทถ้วนข้อ ๓๖ ผู้ใดฝ่าฝืนข้อบัญญัตินี้ในข้อ ๑๕ และข้อ๑๗ต้องระวางโทษปรับไม่เกินหนึ่งพันบาทถ้วนหรือตามคำสั่งของเจ้าพนักงานท้องถิ่นเห็นสมควรข้อ ๓๗ ผู้ใดฝ่าฝืนข้อบัญญัตินี้ในข้อ ๑๙เป็นเวลานานติดต่อกัน ๓ เดือนองค์การบริหารส่วนตำบลบางนามีสิทธิที่จะระงับการให้บริการจัดเก็บสิ่งปฏิกูลและมูลฝอยได้หรือตามคำสั่งของเจ้าพนักงานท้องถิ่นเห็นสมควรข้อ ๓๘ ผู้ใดฝ่าฝืนข้อบัญญัตินี้ในข้อ ๒๐ต้องระวางโทษตามมาตรา ๗๑ แห่งพระราชบัญญัติการสาธารณสุข พ.ศ. ๒๕๓๕ข้อ ๓๙ ผู้ใดฝ่าฝืนข้อบัญญัตินี้ในข้อ ๒๕ ข้อ ๒๖หรือข้อ ๒๗ ต้องระวางโทษตามมาตรา ๗๓ วรรคหนึ่งแห่งพระราชบัญญัติการสาธารณสุข พ.ศ.๒๕๓๕ข้อ ๔๐ ผู้ใดฝ่าฝืนข้อบัญญัตินี้ในข้อ ๓๑ ข้อ ๓๒ต้องระวางโทษตามมาตรา ๘๓ แห่งพระราชบัญญัติการสาธารณสุข พ.ศ. ๒๕๓๕ข้อ ๔๑ ผู้ใดฝ่าฝืนข้อบัญญัตินี้ในข้อใดข้อหนึ่งต้องระวางโทษตามมาตรา ๗๓ วรรคสอง แห่งพระราชบัญญัติการสาธารณสุข พ.ศ. ๒๕๓๕เว้นแต่จะเป็นการฝ่าฝืนตามข้อ ๓๕ ข้อ ๓๖ ข้อ ๓๗ ข้อ ๓๘ ข้อ ๓๙ และข้อ ๔๐แห่งข้อบัญญัตินี้ข้อ ๔๒ นายกองค์การบริหารส่วนตำบลบางนาเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๒ มีนาคม พ.ศ. ๒๕๖๑ณรงค์ชัยสำรวลรองนายกองค์การบริหารส่วนตำบลรักษาราชการแทนนายกองค์การบริหารส่วนตำบลบางนา[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลบางนาเรื่อง การกำจัดสิ่งปฏิกูลและมูลฝอย พ.ศ. ๒๕๖๑๒. แบบคำขอรับบริการจัดเก็บขยะมูลฝอย๓. คำขอรับใบอนุญาตประกอบกิจการรับทำการเก็บ ขน หรือกำจัดสิ่งปฏิกูลหรือมูลฝอย (แบบ สม. ๑)๔. ใบอนุญาตประกอบกิจการรับทำการเก็บขน หรือกำจัดสิ่งปฏิกูลและมูลฝอย โดยทำเป็นธุรกิจ (แบบ สม. ๒)๕. แบบคำขอต่ออายุใบอนุญาตประกอบกิจการรับทำการเก็บขนหรือกำจัดสิ่งปฏิกูลหรือมูลฝอย (แบบ สม. ๓)๖. คำขออนุญาตการต่าง ๆ เกี่ยวกับการประกอบกิจการรับทำการเก็บขนหรือกำจัดสิ่งปฏิกูลหรือมูลฝอย (แบบ สม. ๔)(ดูข้อมูลจากภาพกฎหมาย)พิมพ์มาดา/จัดทำ๑๕พฤศจิกายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๘๒ ง/หน้า ๑๘๘/๑ สิงหาคม ๒๕๖๑